Igapäevaelu rõõmud
Kas tahad olla õnnelik sellena, kes oled? Lõpeta võrdlemine ja
võistlemine. Jää minuga ja õpi, kuidas seda saavutada.
Igapäevaelu rõõmud
Tänane teema: Lase asjadest lahti ja õpi elu nautima
Kui mu abikaasa minu juurde tuleb ja ütleb:"Tead, mis? Tahan tänase
päeva sinuga veeta." Mis sa teha tahad? "Ma ei tea, tahan päeva
lihtsalt sinuga veeta." Asi pole nii väga selles, mida teeme.
Oluline on fakt, et ta tahtis minuga olla. Arvan, et me kõik
oleme kokku puutunud sellega: "Jumal, mis sa tahad, et ma teeksin?
Mida sa tahad, et ma teeksin? Võin 6 peatükki lugeda ja tunde
palvetada, rääkida keeli, tunnistada, teha veel midagi."
Ma ei arva, et miski neist Jumalale muljet avaldab. Arvan, et
peame kõigest Jumalaga olema. Vahel loeme, palvetame, laulame, naerame.
Olen nende aegade jooksul ka nutnud palju. Kinnitan sulle, et kui
võtad teadlikult aega Kristuses püsimiseks, et vastu võtta...
Väga tihti, kui Jumalaga aega veedame, proovime Talle midagi anda.
Ta ei vaja seda, mis sul on. Välja arvatud sinu ülistust. Mine
Jumala ette ja ütle:"Jumal, vajan sind. Võtan vastu andestuse oma
pattude eest." Sageli palume asjade pärast, mida meil pole aega vastu
võtta. "Jumal, palun andesta mulle." Miks ei võta sa veidi aega,
öeldes:"Võtan vastu su andestuse, halastuse, au, jõu, et teha,
misiganes täna tegema pean. Võtan selle sinult vastu."
Kuidas iganes seda tõlgendad, tundsin, et Jumal tahab, et teile
midagi edasi annaksin. Pead võtma aega, et end korda seada. Pead
võtma natuke aega, et terveneda ja terviklikuks saada. Pead saama
ilmutuse Jumala armastusest. Pead laskma Jumalal panna tundma end
turvalisena ja mõistma, kes oled Kristuses. Siis alles võid välja
minna, et maailmalt lööke vastu võtta. Aamen! Lubage mul teile
midagi öelda. Saul viskas Taavetit odadega. Saul oli maailmast, kes ka
tänapäeval viskab odasid. Sa ei saa elada maailmas, ilma et sind odaga
visataks. Pead õppima, kuidas olla tugev, mitte saada laastatud
taoliste asjade poolt. Aamen? Mõtle patsiendile. Mõtlesin, et kui
keegi siit oleks halvas õnnetuses. Kui oled mõnda aega maailmas olnud,
võid täpselt samas olukorras olla. Sul oli halb õnnetus. Kiirabi tuli
ja viis sind intensiivosakonda. Nad ei oskaks arvatagi, et sa
midagi teha saaksid. On mul õigus? Nad tahavad, et püsiksid nii hästi
paigal, kui vähegi suudad. Nad ühendaksid sind igasuguste
veenisiseste tilkutitega. Lamad seal. Mida rohkem proovid end
liigutada, seda tihemini ütlevad nad sulle, et pead paigal olema.
Kui proovid püsti tõusta ja midagi teha, siis ütlevad nad, et pead
puhkama. Arvan, et vahel Kurat hõikab meile:"Mida sa nüüd teed?
Mida sa nüüd teed?" See nõuab rohkem distsipliini, teha mõnda
aega mitte midagi ja lihtsalt võtta aega selleks, et kõik jälle hästi
oleks. Uue toimkonnaga ühinemine ja terve järgmise aasta hõivatud
olla nõuab palju vähem distsipliini.
Kui plaksutad, ära tee seda poolenisti, vaid täielikult!
Mul võttis kaua aega, et teile öelda, mida tahtsin. Kas teist
kellelegi tundub, et vajate seda? Olen enda puhul täheldanud, et
vahel teevad asjad meile haiget, sest oleme usuinimesed. Me isegi ei
taha tunnistada, et see meile haiget teeb. Ütleme vaid:"Minuga on
kõik korras. Ülistagem Jumalat! Minuga on kõik hästi." Proovid
sellest teha võltsi "ma teen seda" asja. Saame alati teistelt lööke.
See on alati huvitav, kui inimesed püüavad öelda sinu kohta midagi,
ehkki nad ei tea sinu kohta midagi. See pole lihtne. See teeb haiget,
kui nii tehakse. Kui oled seda korduvalt kogenud, siis muutub see
veidi lihtsamaks. Viimati, kui see minuga juhtus, ütlesin:"Minuga on
kõik korras. Kõik on hästi." Umbes kolm kuud hiljem sain aru, et
minuga pole kõik korras. See tegi mulle haiget. Pidin aega võtma, et
Jumal isiklikult või teiste inimeste kaudu, näitaks mulle oma
armastust. Mul oli vaja end taas tugevana tunda. Vahel pead võtma
aega, isegi kui sulle on tõsiselt haiget tehtud. See võib olla vaid
üks halb asi. Pead seda Jumalale tunnistama ja võtma aega, et
paraneda ja taas tervikuks saada. Vastasel juhul lähed läbi elu,
olles haavatud ja veritsev. Kui selline oled, hakkad teistele
haiget tegema. Haiget saanud inimesed teevad teistele haiget.
Võta aeg, mida vajad, et end taas hästi tunda. Arvame, et rõõm tuleb
sellest, kui saame selle, mida tahame siis, kui seda tahame.
Kui mul vaid oleks praegu see, mida tahan. Ütlesin ju, et siis, kui
seda tahan. Kas siin on keegi, kes loodab, et ta läbimurre toimub
järgmisel nädalal? Kohe praegu! Kohe praegu! Oleksin õnnelik, kui
saavutaksin selle, mida tahan, praegu. Selle teooriaga on see
probleem, et see ei pruugi praegu toimuda. See ei pruugi olla isegi
täpselt see, mis me lootsime selle olevat. Peame usaldama, et Jumalal
on parem plaan ja idee, kui meil. Kui su soovid täituksid just nii
ja just siis, kui tahad, siis miks on kõige rikkamatel inimestel
maailmas nii palju probleeme? Muidugi mitte neil kõikidel, aga
paljudel, kellel sina arvad kõik olevat. Nad on ka kõrgeima
enesetapu indeksiga. Juba see tõestab, et sinu ümber olev ei tee
sind õnnelikuks. Õnnelikuks teeb see, mis on sinu sees. Selles ongi
erinevus. Olen nende aastate jooksul seda kõike kogenud. Eile
õhtul rääkisn veidi asjadest, mille kohta arvasin, et kui need saaksin,
oleksin õnnelik. Kui selle saaksin, oleksin õnnelik. Kui tolle saaksin,
oleksin õnnelik. Mul kulus nii palju aastaid, et aru saada, et see
ei tee mind õnnelikuks. Kõik need aastad, mil elasin nende
pettekujutlustega, olin pidevalt pettunud. Eelmisel õhtul ütlesin,
et Jumala vägi annab armu. Arm aitab teha seda, mis meil on vaja
teha. Arm on Jumala vägi, mis muudab seda, mis meie elus on muuta
vaja. Jumala vägi muudab meid, meie olukordasid. Jumala vägi muudab
sinu elus inimesi, kes peavad muutuma. Kui paljudel teist on
konkreetne projekt: isik, kelle kallal töötate? Sina ei ole tüliks.
Tõenäoliselt hindaksid nad seda, kui läheksid koju ja laseksid neil
eemaldada tüli põhjustavad rattad ja mõista, et sa pole Püha Vaimu
poeg. Jumal ei vaja sinu abi. Olin väga hõivatud, püüdes end muuta.
Püüdes muuta oma isiksust. Pastori naine oli nii armas, tilluke, blond,
sinisilmne. Mina olin nagu pull suures lõhes. Kui ta midagi
ütles, siis oli see vaevalt kuulda. Kui mina midagi ütlesin, ei jäänud
see kellelgi kuulmata. Proovisin tema moodi olla. Tahtsin temaga
suhelda, sest ta oli pastori naine. Lisaks kõigele, kui saad suhelda
kõige tähtsama inimesega, siis on sul kõik hästi. Miski ei tundunud
olevat õige. Me ei suutnud seda tabada. Kui kõik oli rahunenud,
sain aru. Püüdsin olla tema moodi ja tema püüdis olla minu moodi.
Kurat oli teda veennud, et ta oli hiirvaikne, nõrk. Ta pidi olema
silmapaistvam, pealehakkaja, otsekohesem. Kurat oli mind veennud,
et olin kõva häälega, ebameeldiv. Peaksin olema hoopis armas, tore,
nagu pastori naine. Mõtisklen selle üle, kui paljud inimesed maailmas,
püüavad olla suhtes, olemata see, kes nad tegelikult on. Nende silmad
on suunatud kellegi teise peale ja nad arvavad, et peavad olema nagu
tema. Veidi hiljem mõistavad nad, et see inimene tunneb täpselt sama.
Tahan teile öelda, et olen väga tänulik, et saan Darleine`ga täna
lõunatama minna. Ma ei taha olla tema ning olen enda üle õnnelik.
Oli aeg, mil ma ei mõelnud nii. Mõtlesin:"Soovin, et oskaksin nii
laulda, nagu tema laulab. Soovin, et oleksin seal sündinud. Soovin,
et võiksin oma siniste teksade peal kanda kleiti ja hea välja näha."
Mõtlesin sellele igal hommikul, kui ta laval oli. Olen teda näinud
kandmas riideid, mis näevad välja kui paar eesriiet akna ees, ilma
et see ilus oleks. Ta võis endale ükskõik mida külge riputada.
Ta võis vöö ümber panna ja selle alla lasta, jalanõud jalga visata
ja juukseid lehvitada. Ta läks välja ja oli suurepärane.
Mitte aga mina! Pean selle kallal töötama. On inimesi, kes kannavad
igasuguseid riideid ning näevad head välja. Mina pean selle kallal
töötama. Aga, tead milline vabadus see on, kui sa ei pea end enam
kellegi teisega võrdlema? Kas tead, missugune vabadus see on,
kui saad olla sina ise ja tead, et Jumal armastab sind sellena, kes
oled? Ta armastab sind tingimusteta. Ta ei lase sul kunagi
olla keegi, kes sa pole. Ta ei taha, et oleksid keegi teine. Ta
tahab, et oleksid väärtuslik "sina ise," kelleks Ta sind lõi.
Sa ei pea võrdlema, võistlema. Mida rohkem seda teed, seda rohkem
see sind ka ärritab. Jumal on sellele vastu. Ta hakkab sulle
vastu. Ta isiklikult ärritab sind. Arvan, et Jumala jaoks on solvav,
kui Tema hoolitses meie eest niivõrd hästi, kui meid lõi.
Vastavalt L. 139:"Sest sina valmistasid mu neerud ja kudusid
mind mu ema ihus. Ma tänan sind, et olen nii kardetavalt imeliselt
loodud." Moosese raamat ütleb, et Ta vaatas kõike, mis Ta
oli loonud. Ta leidis, et see kõik on hea.
Kõik, mis Ta lõi, on hea. Kui Ta sinu lõi, siis järelikult on see
hea. Oled unikaalne. Ta ei taha, et prooviksid olla keegi teine.
Ma ei ütle, et inimesed ei või olla meile eeskujuks. Võivad küll, aga
nad ei saa olla etaloniks. Nad ei saa olla etaloniks, kelle järgi
elades arvame, et peame just nimelt nende moodi olema. Aamen? Mulle ei
meeldinud minu talendid, anded. Ma polnud kunagi kunstiandega ega osav.
Ma ei taha, et teile jääks vale mulje, aga ma ei hooli väga
kokkamisest...Darlene küsis üks päev minult, kas mulle meeldib
vabal ajal süüa teha? Ütlesin:"Ei." Ta armastab seda. Ta ei ihalda
midagi muud. Olin üks päev Markiga koos. Ta ütles, et tema,
ta naine ja lapsed veedavad kaks nädalat Darleyniga. Arvutasin,
mitu inimest siis ühes majas oleks. Mis see siis kokku teeb? Kuus last,
siis veel kaks, sina ja Mark ja veel kolm. See teeb 13 last ühes
majas kaks nädalat. Ma ei teeks seda mingil juhul.
Võid tulla küll. Panen sind ilusasse hotelli, aga sa ei ole
minu majas. Võid õnnelik olla, kui ühe korra minu juures õhtustada
saad. Siis telliksin toidu toitlustusasutusest, mitte ei
valmistaks seda ise. Tema aga armastab seda kõike. Teie ees on
õpetav naine, kes on maailmas tuntud. Ta läheb koju ja teeb
sushit. Talle meeldib süüa teha. Tal on külalised ja ta teeb süüa.
Ta on külalislahke, rahulik. Ma ei taha siit midagi! Mitte midagi.
Mul oli selline naaber. Ta oli sushi valmistaja. See oli siis, kui
olin ebakindel ega teadnud, kes olen. Vajasin ühte aastat, et
Viinapuu küljes püsida. Vajasin seda aastat, et Viinapuu küljes
püsida. Et hakata end armastama sellena, kes olin. Jumal pidi minu
juures mõnede asjadega enne tegelema, kui Ta võis hakata läbi
minu töötama. Siin ja ka teleri ees on hulk inimesi, kes tahavad, et
Jumal teeks läbi teie midagi suurt. Aga sa ei lase Jumalal endale
midagi teha. Pead kõigepealt enda elus mõned asjad korda seadma.
Lõpeta nende kõrvale jätmine, öeldes:"Selline ma olen. Ma ei saa
sinna midagi parata." Kui oled tundlik ja saad haiget, siis paned
pahaks teiste õnnistusi. Iga kord, kui keegi püüab sind parandada
ja püüad end kohe kaitsma hakata, siis on midagi valesti. Mitte
kellegi teise, vaid sinuga. Pead Jumalaga olema ja Viinapuu küljes
piisavalt kaua püsima, et aru saada, mis sinuga valesti on.
Niiviisi saad olla terviklik ja õnnelik. Halleluuja! Tõenäoliselt
kuulsid mu lugu juba. Ma ei hakka teile kõike
rääkima, aga ta tegi igasuguseid asju. Ta tegi süüa, laulis, mängis
kitarri, niitis muru. Mina ei saanud seda käimagi. Ta rääkis
minuga aiast. Ma soovisin oma peresid lähedaseks teha, sest tema
muutis oma pered lähedaseks. Vihkasin seda rumalat õmblusmasinat.
Vihkasin seda aeda. Ostsin kanuuga sõitmiseks vajaliku varustuse.
Vihkasin seda varustust. Meil oli aed. Kasvatasin tomateid. Saime oma
kanuu varustuse. Tomatid muutusid ilusaks ja küpseks. Saabus päev, et
tomateid korjata. Vaatasin aknast välja ja mõtlesin:"Täna on aeg
tomatid ära korjata. Pärast tuleme tuppa ja oleme kõik higised. Oleme
kurnatud. Aga vähemalt saame oma tomatid." Vaatasin aias ringi ja
nägin, et seal olid mustad putukad, kes olid tomatitesse suured augud
uuristanud. Ma ei saanud sellest aru, sest palvetasin ju oma
tomatite pärast. Olin usunaine. Palvetasin ja võidsin need tomatid.
Minu naaber, kellega koos tomateid pidin korjama, elas minu
vaateväljas. Mitte kaugemal kui selle lava äär. Tal oli maja taga
aed. Hõikasin talle:"Oh, mu Jumal. Sa ei usu seda. Mesilased tulid
eile õhutul kasvuhoonesse ja uuristasid meie tomatitesse augud."
Ta jooksis välja ja hõikas vastu: "Minu tomatitega on kõik korras!"
Nüüd sain tõeliselt vihaseks. Olgu peale, Jumal. Olen usunaine.
Palvetasin oma tomatite pärast. Kahtlen, et naaber oma tomatite
pärast palvetas. Miks on minu tomatid ära uuristatud, tema omad
aga puutumata? Ta ütles:"Ma ei käskinud sul kasvatada tomateid,
mistõttu pole mul kohustust neid kaitsta. Mõned teist on vihased,
sest Kurat on teie tomatid ära söönud. Jumal ei kaitse teie
tomateid, sest ta pole sul kunagi käskinud tomateid kasvatada. Kui
oled nutikas, saad aru, et see jutt ei käi ainult tomatite kohta. Näen,
et keegi on mu jutust midagi enda jaoks saanud. "Ma ei mõista, miks
see ei tööta. Ma ei saa aru, ma ju püüan kogu hingest. Ükskõik, mida
teen, see ei õnnestu." Miks sa ei võta aastat, et lihtsalt rippuda
Viinapuu küljes. Lõpeta selle tegemine, mida kõik teised teevad.
Keegi tuleb kirikusse ja ütleb, et pead aastaga Piibli läbi lugema.
Nüüd higistad igal hommikul, proovides 6 peatükki päevas läbi
lugeda, et linnukest kalendrisse teha. Jumal pole sind selleks isegi
võidnud. Ütlen teiel midagi hirmutavat. Vahel pean Piibli
algusesse vaatama, et sealt õiget peatükki leida. Ise olen üle
maailma tuntud Piibliõpetaja. Vabandan, et ma teie rõõmu nii äkki
lõpetasin. Tean, et peaksin peast teadma kõiki neid Piiblitekste,
nii see kord on. Mingil määral näib see töötavat. Jumal teeb midagi.
Aamen? Minu abikaasa mäletab salme, sest ta õppis neid algkoolis. Mina
aga ei õppinud algkoolsi midagi peale selle, kuidas inimesi vihata.
Ma polnud mõeldud esile tõusmiseks nagu mõned on. Jumal valib nõrgad,
rumalad, keda maailmas ei peeta targaks. Ma ei peagi olema nagu
kõik teised. Võta vastu arm, et olla see, kes sa oled. Lase
kõigest lahti ja õpi elu nautima. Sa ei saa hakata elu nautima, kui
sa iseendaga rahul pole. Pead alustama sellega, kuidas olla rahul.
Pead lõpetama sellele vaatamise, mida kõik teised teevad ja mitte
mõtlema, et sa ei saa seda teha. Rabelesin selle pärast tohutult.
Tegin oma abikaasale mõned asjad: paari sokke, särgi. Kas keegi teab
neid aegu, mil venitades õmblemine oli populaarne? See on
meie jaoks vana. Oli veniv materjal ja õmblemises said võtta
venitamistehnika tunde. Materjal oli kooldus, see jäi justkui
kaunistuseks. Tegin Dave`le mustad shortsid hallide kaunistustega.
Kui töö lõpetasin, oli tasku pikem kui säär. Siin oli säär ja siin oli
tasku. Ühel päeval tegin lühikeste varrukatega pluusi ja tahtsin, et
varruka äär jääks peale, mitte alla. Istusin keldris selle
harutajaga. See ärritas mind. Tahtsin minna ja oma käsi
haigete peale välja sirutada, kuulutada evangeeliumit. Siin ma
nüüd olen. Kasvatan tomateid, teen abikaasale riideid, et tõestada, et
olen tavaline naine. Olen nii tavaline kui veel olla saab, sest
olen see, kes Jumal tahab, et oleksin. Pean olema vaid see, kes
Ta soovib, et oleksin. Ära istu kunagi seal ega vaata laval olijat,
soovides olla tema. Ära seda kunagi tee. See on Jumalale solvang, kui
seda teed. Pead olema rahul oma talentidega. Rahul sellega, kelleks
Jumal on sind kutsunud. Vaatame korraks Jh 3-ndat peatükki.
Jh 3:23-26:"Ka Johannes oli Ainonis Salimi lähedal, sest seal oli palju
vett, ja inimesed tulid sinna ja lasksid end ristida; sest Johannest
ei olnud veel vangi heidetud. Siis hakkasid Johannese jüngrid ühe
juudiga puhastamiste üle vaidlema. Ja nad tulid Johannese juurde ja
ütlesid talle: "Rabi! See, kes oli sinuga sealpool Jordanit ja kellest
sa tunnistasid, vaata, ka see ristib ja kõik lähevad tema juurde."
Kas näete sealset eesmärki? Vaenlane töötas kellegi kaudu, et
Johannest kadedaks teha. Et Johannes hakkaks kartma, et nüüd
muutub kellegi teise teenistus tema omast suuremaks. "Johannes, sa oled
suur mees olnud. Kõik on sinu juurde tulnud. Oled ristinud ja
kutsunud inimesi patukahetsusele taeva Kuninga juurde. Johannes,
peame sulle midagi ütlema. See mees, kellest sa kogu aeg oled
rääkinud, sa ei pea enam Temast rääkima. Ta on siin. Nüüd ristib
Tema ja tundub, et Tema ümber on suurem rahvahulk kui sinu ümber."
Vaatame, mida Johannes ütles. Salm 27:"Keegi ei suuda võtta midagi,
kui see ei ole temale antud taevast. [Mees peab võtma vastu
anni, mis talle taevast on antud, pole ühtegi teist allikat]. 28:Teie
ise olete mu tunnistajad, et ma ütlesin, mina ei ole Messias, vaid
ainult tema eele läkitatu." Siis ta jätkab, salm 30:"Tema peab
kasvama, aga mina pean kahanema." Ta teadis oma kohta. Ta oli number
üks ja sai nüüd number kaheks. Maailmas on selliseid inimesi väga
vähe. Kõik arvavad, et peavad olema number 1, et üldse keegi olla.
Jumal ei võia kõiki olema number ühed. Vajame palju inimesi, kes
on number 1, number 2, number 3, number 4 ja number 5. Inimesed ei
tohi katkestada oma tegevust oma numbri pärast. Nad peavad
funktsioneerima selle numbrina, mille Jumal on neile andnud. And,
mille Jumal on neile andnud. Pead oma talendi üle õnnelik olema.
Istudes täna siin esimeses reas... Ma ei hakka nende nimesid nimetama,
sest ma ei taha kedagi häbistada. Kaks kõige tähtsamat inimest minu
elus, kes ei ole mu perliikmed. Deborah reisib minuga alati. Ta on
oluline. Ma ei ei räägigi praegu temast. Seekord on meil kaasas paar,
kes hoolitseb meiie riiete, toidu, maja ja selle ümbruse eest. Nad
hoolitsevad kõige eest, nii et Dave ja mina saaksime teha seda, mida
teeme. Ütlesime neile, et tahame neid paarile reisile kaasa võtta,
nii et näeksite, mille jaoks seda kõike teete. Nad on tagaplaanil.
Teevad seda, mida maailm nimetaks väikesteks asjadeks. Minu elus on
nad aga kaheks kõige tähtsamaks inimeseks. Nad võimaldavad mul teha
seda, mida teen. Nad on nii tasakaalukad ja õnnelikud. Armastan
seda, sest nad tulevad iga päev sisse ja on täpselt samasugused.
Igapäevaelu rõõmud
Tahan teid isiklikult julgustada olema õnnelik selle üle, kes olete.
Tahan teid julgustada, et mõistaksite, et Jumal on teid
eriliseks loonud ja sind pühitsenud. Täna pakume sulle 4
tunnist õpet CD-l nimega "Elamine pettumuseta." Usun, et see on
väga oluline, et õpiksid ülistama seda, kes oled ja mitte olema selle
pärast pettunud. Anname sulle kogu informatsiooni, et saada osa
sellest imelisest pakkumisest. Soovin sulle suurepärast päeva, aga
jää minuga. Tahan sind kutsuda üles midagi tegema.
Olgem ausad! Elu on täis pettumust. Täis rumalaid asju, mis ei lähe,
nagu peaksid, rikkudes ära meie plaanid. Vahel on pettumus meie
igapäevaseks kaaslaseks. Suurem osa minu päevadest mööduvad
läbikukkunult. Lähen tööle, olen pahane. Tulen koju, olen pahane.
See on mitte kunagi lõppev läbikukkumine. Pettumust
valmistavad asjad on osa elust, aga pahaseks saamine ei pea seda olema.
Saad õppida, kuidas väljakutsetele vastu seista ja mitte lasta neil
oma päeva ära rikkuda. "Elades pettumuseta-" täiesti uus
audioseeria Joyce Meyerilt. Õpi praktilisi viise, kuidas end
kontrolli all hoida, kui elu raskused sinu teele satuvad. Täna
on see suurepärane materjal esimest korda kättesaadav. Et seda endale
saada, kasuta ekraanil oleva infot ja võta meiega juba täna ühendust.
Võid meid külastada ka kodulehel www.joycemeyer.org
Reedeses saates: Nii paljude inimeste elu on katastroof, sest
nad pigem järgnevad oma tunnetele, kui neid ohjavad. Lõpuks otsustasin,
et elu ei muutu. Pidin hakkama leidma viise, kuidas oma elu
kergemaks teha. Kui seda raamatut lugema hakkasin, oli see kui lõputu
läbimurre, mis mind ülese tõstis. See õpetab aega maha võtma ja hetke
nautima. Aitäh, Joyce! "100 viisi, kuidas oma elu
lihtsustada" Uusim väljaanne New York Timesi enimmüüdud autorilt
Joyce Meyerilt. Selle saamiseks kasuta ekraanil olevat infot ja
võta meiega juba täna ühendust. Võid külastada ka meie kodulehte
www.joycemeyer.org
Vahel soovime korrata teie lemmiksaateid. Selleks peame aga
teadma, mis saated on teie lemmikuteks. Kui lähed kodulehele,
saad hääletada oma lemmiku saate poolt. See on sinu võimalus, et ka
sinu soovidega arvestataks.
Tõlge: Kristi Kopli